CELEX: 32012D0822
Language: lv
Date: 2012-12-19 00:00:00
Title: 2012/822/ES, Euratom: Komisijas Īstenošanas lēmums ( 2012. gada 19. decembris ), ar kuru groza Lēmumu 90/179/Euratom, EEK, ar ko Vācijas Federatīvajai Republikai atļauj izmantot statistikas datus, kas vecāki par aizpagājušo gadu, un neņemt vērā noteiktas darījumu kategorijas vai izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9569)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/65
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar kuru groza Lēmumu 90/179/Euratom, EEK, ar ko Vācijas Federatīvajai Republikai atļauj izmantot statistikas datus, kas vecāki par aizpagājušo gadu, un neņemt vērā noteiktas darījumu kategorijas vai izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9569)
   (Autentisks ir tikai teksts vācu valodā)
   (2012/822/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 370. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) dalībvalstis, kuras 1978. gada 1. janvārī uzlika nodokli X pielikuma A daļā minētajiem darījumiem, drīkst turpināt uzlikt šiem darījumiem nodokli; šie darījumi ir jāņem vērā PVN resursu bāzes noteikšanai.
            
         
               (2)
            
            
               Saskaņā ar 371. pantu Direktīvā 2006/112/EK dalībvalstis, kuras 1978. gada 1. janvārī atbrīvoja no nodokļa X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri tajā dienā bija spēkā attiecīgajā dalībvalstī; šie darījumi ir jāņem vērā PVN resursu bāzes noteikšanai.
            
         
               (3)
            
            
               Saskaņā ar Padomes Astoņpadsmitās direktīvas 89/465/EEK (3) 1. panta 2. punkta a) apakšpunktu no 1991. gada 1. janvāra tika atcelta dalībvalstīm piedāvātā iespēja turpināt atbrīvot no nodokļa darījumus, kas minēti Padomes Sestās direktīvas 77/388/EEK (4) F pielikuma 13. punktā; tādējādi attiecīgā Komisijas piešķirtā atļauja PVN pašu resursu bāzes noteikšanai arī būtu jāatceļ.
            
         
               (4)
            
            
               Komisija attiecībā uz Vāciju, pamatojoties uz Regulu (EEK, Euratom) Nr. 1553/89, pieņēma Lēmumu 90/179/Euratom, EEK (5), ar ko Vācijai no 1989. gada 1. janvāra atļauj izmantot statistikas datus, kas vecāki par aizpagājušo gadu, un neņemt vērā noteiktas darījumu kategorijas vai izmantot noteiktas aptuvenas aplēses PVN pašu resursu bāzes aprēķinam.
            
         
               (5)
            
            
               Komisija lūdza Vāciju pārbaudīt, vai šādas Vācijai piešķirtās atļaujas bez skaidri noteikta laika ierobežojuma vēl ir nepieciešamas, un to apstiprināt Komisijai; Vācija apstiprināja, ka atļauja neņemt vērā darījumus, kas minēti Sestās direktīvas F pielikuma 13. punktā, un atļauja izmantot aptuvenas aplēses darījumiem, kas minēti Direktīvas 2006/112/EK X pielikuma B daļas 3. punktā, vairs nav vajadzīgas; tādējādi attiecīgās Komisijas piešķirtās atļaujas PVN pašu resursu bāzes noteikšanas nolūkā arī būtu jāatceļ.
            
         
               (6)
            
            
               Savienības noteikumu skaidrības un pārredzamības labad noteikumi, kas ir novecojuši vai vairs nav spēkā, būtu jāatceļ.
            
         
               (7)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   1.   Ar šo svītro Lēmuma 90/179/Euratom, EEK 2. panta 3. punktu.
   2.   Ar šo svītro Lēmuma 90/179/Euratom, EEK 3. panta 3. punktu.
   2. pants
   Šis lēmums ir adresēts Vācijas Federālajai Republikai.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV L 226, 3.8.1989., 21. lpp.
   
      (4)  OV L 145, 13.6.1977., 1. lpp.
   
      (5)  OV L 99, 19.4.1990., 22. lpp.